《悼洛客兄》
明代·董纪

射策期空冀北群，却于百粤吊刘蕡。山连高窦天如盖，地接融刘瘴似云。

贾谊过秦空有论，相如喻蜀岂无文。深埋万里收归骨，泪洒东冈四尺坟。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》